HILLSONG TV Ilosanoma
Herra, auta meitä olemaan edessäsi polvillamme -
ja kohoamaan sillä hetkellä Kaikki- valtiaan lupauksiin ja tarkoituksiin.
Kiitos siitä, mitä teet ja aiot tehdä seurakunnassamme. Se innostaa.
Isä, kiitämme siitä, että saamme edustaa vaarallista julistusta, -
Jeesuksen Kristuksen voimaa ja sanomaa.
Kiitos, Herra. Aamen, aamen, aamen.
Sanoitko aamen? - Aamen!
Tahdon puhua kaikkein suurimmasta manifestista.
Tahdon puhua kaikkein vaarallisimmasta julistuksesta.
Tahdon siis puhua evankeliumista.
Mitä ajattelet, kun ajattelet evankeliumia?
Jotkut kaventavat sen vain evankelioivaksi sanomaksi -
tai evankelioivaksi kokoussarjaksi.
Tietysti evankeliumia voi julistaa, mutta se on paljon enemmän -
kuin vain yksi saarna tai tietyn tyylinen puhe.
Jotenkin jotkut näkevät evankeliumin olevan helvetin tulta ja tulikiveä.
Jotkut tekevät evankeliumista vihaisen, syyttävän ja tuomiota tuovan.
Jotkut pitävät itseään evankeliumipoliiseina.
He ovat kuin apologeja, jotka kertovat, mikä evankeliumi on.
He tekevät siitä pienen ja viheliäisen, -
sellaisen, mikä ei lainkaan kuvasta Kristuksen asiaa.
Se heikentää ja kutistaa evankeliumia.
Eräs evankeliumipoliisi kirjoitti minulle siitä Twitteriin 140 merkkiä.
Hän sai siihen mahtumaan sanat "Jumalan viha", "helvetti", -
"vihainen" ja "parannuksenteko".
Kyllä Raamattu sanoo, että jokaisen on kuoltava ja sitten tulee tuomio.
Taivas ja helvetti on olemassa. Mutta hänen evankeliumissaan -
ei ollut tilaa rakkaudelle, anteeksiannolle eikä armolle.
Valitettavasti jotkut pitävät evankeliumia -
vihaisen Jumalan kostonhimoisina kirjoituksina.
Evankeliumi on rakastavan Pelastajan kauniita, -
virvoittavia sanoja, ilosanoma Jeesuksesta Kristuksesta.
Parempia uutisia ei ole kuin ilosanoma.
On kunnia olla kansaa, joka elää evankeliumin mukaan.
On suuri kunnia olla niin kauniin sanoman lähettiläs.
Ei ole kauniimpaa sanomaa, suurempaa manifestia -
eikä vaarallisempaa julistusta. Se on vaarallinen oikealla tavalla, -
koska vaarana on se, että se muuttaa elämäsi -
ja parantaa särkyneen elämäsi.
Vaarana on se, että saat menneisyytesi anteeksi -
ja saat yhtäkkiä upouuden tulevaisuuden ja toivon.
Evankeliumi on vaarallinen julistus.
Maailmassa on tehty paljon julmuuksia Jumalan nimessä.
Uskomatonta, miten turmeltuneita jotkut voivat olla.
Mutta Jeesus tuli taivaan kirkkaudesta -
tavoittamaan ihmiskunnan sen syvimmän turmeluksen keskeltä.
Kun sitä ajattelee, ymmärtää evankeliumin kauneuden ja voiman.
Tultuaan autiomaasta Jeesus aloitti työnsä jakeissa Luuk. 4:16―19.
Jae 18: "Herran Henki on minun päälläni, sillä..."
Pyhä Henki on elämässämme aina jonkin syyn tai tarkoituksen takia.
"...sillä hän on voidellut minut julistamaan evankeliumia..."
Evankeliumi on kirjaimellisesti ilosanoma, hyvä uutinen.
Minulle on suuri ilo olla sanansaattaja, pastori, koska sanoma on niin kaunis.
Jeesus sanoi, että Pyhä Henki oli Hänen päällään, -
jotta Hän voisi julistaa ilosanomaa köyhille.
Hän toi vastauksen köyhyyteen, parantumisen särkyneille sydämille, -
vapautuksen vangituille, näkökyvyn sokeille ja vapauden sorretuille.
Lopuksi (jae 19) Hän sanoi tulleensa julistamaan Herran otollista vuotta.
Herran otollinen vuosi oli riemuvuosi, joka oli joka 50. vuosi.
VT:n päivinä sinä vuonna kaikki velat annettiin anteeksi ja orjat vapautettiin
Jeesus kertoi, että evankeliumilla on voima vapauttaa ihmiset, -
antaa velat anteeksi ja tuoda uusi alku ja toivo.
Ei ole mitään voimallisempaa -
kuin Jeesuksen Kristuksen kaunis, upea evankeliumi.
Mikä evankeliumi se onkaan! Se on hyvä sanoma.
Keksitkö mitään pahempaa kuin olla se poliisi, -
joka joutuu koputtamaan jonkun ovelle keskellä yötä -
ja kertomaan kammottavan uutisen tragediasta, -
joka on sattunut jonkun pojalle tai tyttärelle?
En keksi mitään kamalampaa. Jonkun täytyy tehdä se työ.
Ajatelkaa, miten kaunis mahdollisuus on tuoda kaikkein paras uutinen.
Älä koskaan vähättele ilosanomaa, joka meillä on käsissämme.
Minulle evankeliumi on koko Jeesuksen sanoman sisältö, -
kaikki, mitä Jeesus edustaa.
Evankeliumi ei ole pientä eikä vihaista. Se ei kutistu eikä heikkene.
Evankeliumi ei ole vain harvoja varten.
Kaikki saavat tietää, kaikki saavat tulla.
Mietin Jeesuksen ihmeellisyyttä ja armoa.
Eikö ole siunaus edustaa niin kaunista sanomaa?
Emmekö olekin siunattuja, kun saamme edustaa Jumalan siunausta?
Minusta evankeliumia kuvaa parhaiten kertomus tuhlaajapojasta.
Itse asiassa Luuk. 15:ssä kertomus alkaa sillä, -
että valtakunta on kuin isä ja hänen kaksi poikaansa.
Tiedämme, että toinen pojista otti osuutensa perinnöstä.
Hän meni suurkaupunkiin ja eli pröystäilevästi.
Hän tuhlasi kaiken omaisuutensa. Siellä oli nälänhätä.
Hänellä ei ollut mitään, ja hän yhtyi erääseen, -
joka jätti hänet syömään sitä, mitä sioilta jäi tähteeksi.
Raamattu kertoo, että lopulta hän tuli järkiinsä.
Hän alkoi ajatella isäänsä.
Hän ajatteli isänsä siunausta ja päätti lähteä takaisin isän luo.
Isä ei sanonut vihaisesti: "Älä tule lähellekään. Tuhlasit omaisuuteni."
Ei. Poika sanoi lähestyessään: "Isä, en ole sen arvoinen, -
että minua kutsuttaisiin pojaksesi. Tee minusta palvelijasi."
Raamattu kertoo, että isä juoksi pojan luo.
Niin minä näen evankeliumin ja Isän.
Raamattu kuvailee, että hän juoksi pojan luo, halasi ja suuteli häntä.
Poikani ovat yhä tuhlaajia. He ovat isossa kaupungissa Amerikassa, -
joten minun piti valita vävyni. Ei huono vaihtoehto.
Evankeliumi on hyvä uutinen.
Kuunnelkaa jakeita Gal. 1:6―7.
Apostoli Paavali puhuu galatalaisille, -
jotka olivat kääntyneet takaisin lakiin, josta Jeesus oli vapauttanut heidät.
"Minua kummastuttaa, että te niin äkkiä käännytte hänestä, joka on -
kutsunut teidät Kristuksen armossa, pois toisenlaiseen evankeliumiin, -
joka kuitenkaan ei ole mikään toinen; on vain eräitä, -
jotka hämmentävät teitä ja tahtovat vääristellä Kristuksen evankeliumin."
Jotkut puhuvat menestysevankeliumista.
On vain yksi evankeliumi, Herramme ja Pelastajamme evankeliumi.
Se on armon evankeliumi, jonka vallan sisällä -
Jeesus tahtoo kuitenkin siunata ihmisiä ja tehdä heistä hedelmällisiä.
Mutta on vain yksi evankeliumi. Tässä puhutaan niistä, jotka vääristävät sitä.
Joku sanoo: "He tahtovat muuttaa sen rahan evankeliumiksi."
Ei siinä siitä puhuta. Siinä puhutaan niistä, jotka yrittivät viedä ihmiset -
takaisin siihen, mistä Jeesus oli lunastanut heidät: kahleisiin ja lakiin.
On vain yksi evankeliumi.
Ei oteta itsellemme vesitettyä, vääristettyä evankeliumia.
Ymmärretään Jeesuksen armo ja sanoman kauneus.
On kunnia olla sen sanoman sanansaattaja.
Ei vähätellä evankeliumin kauneutta ja voimaa. Se ei ole eri evankeliumi.
Se ei ole ihmisten evankeliumi. Meidän tulisi kiittää Jumalaa siitä, -
sillä monesti ihmiset ovat ankarampia toisille ihmisille kuin Jumala on.
Olen istunut komiteoissa ja hallituksissa, -
joissa joku virheitä tehnyt yrittää päästä takaisin.
Olen kuullut ihmisten ja johtajien sanovan yleistävästi: -
"He eivät koskaan muutu."
Ajattelin: "Luojan kiitos, ettet ole Jumala, -
koska tuo ei ole evankeliumin hengen mukaista."
Gal. 1:11―12: "Sillä minä teen teille tiettäväksi, veljet, -
että minun julistamani evankeliumi ei ole ihmisten mukaista; -
enkä minä olekaan sitä ihmisiltä saanut, eikä sitä ole minulle opetettu,-
vaan Jeesus Kristus on sen minulle ilmoittanut."
Se on evankeliumi. Se antaa ilmes- tyksen Pelastajasta, Jeesuksesta.
Se on se suuri manifesti, vaarallinen julistus, jonka lähettiläs on ilo olla.
Saan olla kaikista sanomista suurimman lähettiläs.
Se ei ole eri evankeliumi eikä ihmisten, lain tai tekojen evankeliumi.
Gal. 3:ssa Paavali alkaa turhautua. Gal. 3:1―2: -
"Oi te älyttömät galatalaiset! Kuka on lumonnut teidät, -
joiden silmäin eteen Jeesus Kristus oli kuvattu ristiinnaulittuna?
Tämän vain tahdon saada teiltä tietää: -
lain teoistako saitte Hengen vai uskossa kuulemisesta?"
Asiayhteydessä puhutaan evankeliumista.
Hän sanoo: "Miksi olette niin typeriä?
Miksi yritätte palata lakiin, kun ainoa tie Jeesuksen luo on usko?"
J.B. Phillipsin käännöksessä sama jae kuuluu näin: -
"Voi teitä rakkaita idiootteja". Ovat he sentään rakkaita idiootteja.
"Voi teitä Galatian rakkaita idiootteja, -
jotka näitte Jeesuksen Kristuksen ristiinnaulittuna.
Kuka on lumonnut teidät? Kysyn teiltä yksinkertaisesti: -
saitteko Jumalan Hengen yrittämällä noudattaa lakia -
vai uskomalla evankeliumin sanomaan?"
Ei alenneta evankeliumia elämässämme miksikään muuksi -
kuin Herramme evankeliumi on.
Jeesuksen kautta meillä on hyvä evankeliumi.
Se on hyvä uutinen. Parantuminen särkyneille, -
vapaus sidotuille, näkö sokeille, vapautus sorretuille.
Ihmiset varmasti juhlivat vapauduttuaan orjuudesta.
50 vuoden jälkeen jokainen orja vapautui. Varmasti he juhlivat.
Kaikki velat saatiin anteeksi. Miltä tuntuisi, -
jos asuntolainasi annettaisiin anteeksi? Se olisi hyvä uutinen.
Voimme olla seurakunnassa eikä tarvitse sietää pitkää tuntia.
Seurakunnasta pitää nauttia, ei sietää sitä, koska sanoma on voimallinen.
Orjat vapautetaan. Velat annetaan anteeksi.
Jeesus maksoi velan, jota en koskaan kykenisi maksamaan.
Hän maksoi velan, joka ei ollut Hänen: minun velkani, sinun velkasi.
Siksi ilosanoma on niin kaunis. Rakastan sitä.
Jes. 52:7:ssä puhutaan siitä, joka tuo ilouutisen voitosta taistelussa.
Piiritetyn kaupungin muurien takana -
ihmiset tarkkailivat pelokkaana sanansaattajan tuloa.
Sanansaattaja toi mukanaan sanoman voitosta.
Jes. 52:7: "Kuinka suloiset ovat vuorilla ilosanoman tuojan jalat, -
hänen, joka [...] ilmoittaa hyvän sanoman..."
Sananl. 25:25: "Kuin nääntyväiselle raikas vesi -
on hyvä sanoma kaukaisesta maasta."
Evankeliumi on vettä janoiselle sielulle.
Se on hyvä uutinen, Jeesuksen nimessä.
Evankeliumi on vieläpä hyvä evan- keliumi. Saamme olla ylpeitä siitä.
Siinä ei ole mitään hävettävää tai piiloteltavaa.
Jakeessa Room. 1:16 sanotaan voimallisesti, että se on jokaiselle -
"...pelastukseksi, juutalaiselle ensin, sitten myös kreikkalaiselle."
Jae alkaa: "Sillä minä en häpeä [Herramme Jeesuksen] evankeliumia;-
sillä se on Jumalan voima, itsekullekin uskovalle pelastukseksi, -
juutalaiselle ensin, sitten myös kreikkalaiselle."'
Evankeliumi ei sulje ketään pois. Se on kaikkia varten.
Siksi kuulun ylpeänä tähän upeaan evankeliumiin.
Nuoret, älkää hävetkö. Pitäkää päänne pystyssä.
Teillä on ihmisille vastauksia evankeliumin kautta.
Evankeliumista voi olla ylpeä. En häpeä Kristuksen evankeliumia.
Se on Jumalan voima pelastukseksi, ensin juutalaiselle, -
sitten myös kreikkalaiselle. Evankeliumi on kaikkia varten.
Uskon, että Kristuksen evankeliumi on voimallinen.
1. Tess. 1:5:ssä sanotaan: -
"...meidän evankeliumimme tuli teidän tykönne, ei ainoastaan sanana, -
vaan myös voimana ja Pyhässä Hengessä ja suurella varmuudella..."
Evankeliumissa on voima. Emme häpeä sitä, -
koska se on Jumalan voima pelastukseksi.
He eivät tulleet heidän luokseen vain sanojen evankeliumin kanssa, -
koska se olisi tyhjä eikä muuttaisi mitään.
Voin puhua kuin papupata, mutta sanat eivät muuta mitään.
Joku on sanonut: "Julista evan- keliumia, ja jos pakko, käytä sanoja."
Evankeliumin voima on paljon enemmän kuin tyhjiä sanoja.
Paavali sanoi: "Evankeliumi ei tullut luoksenne vain sanoina, -
vaan myös voimana ja täydellä varmuudella."
The Message-käännöksessä samassa jakeessa sanotaan, -
että evankeliumi terästää varmuutesi.
"Kun julistamamme ilosanoma tuli teille, se ei ollut vain sanoja.
Teissä tapahtui jotakin. Pyhä Henki terästi varmuutenne.
Tarkkailitte, miten elimme keskuudessanne."
Voimallista! Evankeliumi antaa selkärangan eikä toivomusluuta, -
jotakin, mistä olla ylpeä. Aamen.
Maailmassa on helppoa kompuroida, tehdä kompromisseja -
ja ajautua harhaan. Silloin on mahta- vaa uskoa, että evankeliumin voima -
antaa varmuuden kuin teräksisen selkärangan, -
niin että seisoo lujana Jeesuksen nimessä -
ja julistaa rohkeasti kaikkein suurinta sanomaa: evankeliumia.
Evankeliumi on kaunis. Siksi meidän ei pidä koskaan nähdä sitä -
minään muuna kuin upeana manifestina, -
Herramme ja Pelastajamme Jeesuksen vaarallisena julistuksena, -
evankeliumina, josta voi olla ylpeä.
Evankeliumi on voimallinen. Se on ilosanoma Jumalan valtakunnasta.
Mikä valtakunta on?
Kuningas Jeesus ei ole vain kuningas. Hän on kuningasten Kuningas.
Hän on ylivertainen, kaikkia ylhäisyyk- siä merkittävämpi. Hän on Kuningas.
Mark. 1:14―15: "Mutta sittenkuin Johannes oli pantu vankeuteen, -
meni Jeesus Galileaan ja saarnasi Jumalan evankeliumia ja sanoi: -
'Aika on täyttynyt, ja Jumalan valtakunta on tullut lähelle; -
tehkää parannus ja uskokaa evankeliumi'."
Käänny 180 astetta toiseen suuntaan. Tee parannus ja käänny 180 astetta.
On olemassa parempi tie ja parempi tulevaisuus.
Jeesus julisti Jumalan valtakunnan evankeliumia.
Jumalan valtakunta on kaikkea sitä, mitä sen myötä tulee.
Se on Kuninkaan valtakunta. Jumalan kaikki lupaukset, Jumalan kauneus, -
siunaukset ja kaikki muu sellainen on Jumalan valtakuntaa.
Jotkut luulevat, että olemme täällä rakentamassa valtakuntaa.
Raamatussa ei sanota niin.
Jeesus ei tullut rakentamaan valtakuntaa. Hän tuli julistamaan sitä.
Meillä on sanoma valtakunnasta, Jumalan valtakunnasta.
Se on Hänen siunauksensa, voimansa, lupauksensa, -
anteeksiantonsa, hyvyytensä ja kukoistuksensa.
Se on vapaus häpeästä. Se kaikki on ilosanoma.
Hän tuli julistamaan valtakuntaa, -
ja Hän sanoi: "Minä rakennan seurakuntani."
Monet tahtovat rakentaa valtakuntaa ja olla paljon mukana seurakunnassa.
Jos elämme niin kuin Jeesus opetti, eli teemme valtakunnasta sanoman, -
elämme Jumalan huoneen eli seurakunnan rakentamiseksi -
ja näemme sen tulevan kaikeksi, mitä Jumala on tarkoittanut, -
silloin ilosanoma toimii elämässänne, koska se on valtakunnan evankeliumi.
Evankeliumi tulee täytenä siunauksena.
Täyden siunauksen evankeliumi.
Room. 15:29: "ja minä tiedän, että tullessani teidän tykönne -
tulen Kristuksen täydellinen siunaus mukanani."
Täysi evankeliumi. "Tulen ilosanoman täydellinen siunaus mukanani."
Evankeliumi on täynnä ylitsevuotavaa siunausta.
Paavali sanoi: "Tulen evankeliumin täydellinen siunaus mukanani."
Rukoilen, että omistaudumme elämään siinä täydessä siunauksessa.
Älä kutista sitä. Älä häpeä evankeliumia.
Jos evankeliumi olisi rajattu vain muutamille, häpeäisimme sitä, -
koska se olisi valikoiva. "Olet mukana. Sinä et."
Ei se ole evankeliumi. Häpeäisin sellaista.
Se ei ole vain muutamille valituille -
tai pienelle ryhmälle, joka luulee kelpaavansa.
Se ei ole vihaisille syyttelijöille, jotka ajattelevat: -
"Olen evankeliumin piirissä, sinä et." Ei, se on koko ihmiskunnalle.
Se on evankeliumin voima, Jeesuksen nimessä.
Tahdon julistaa sitä täyteydessä ja siunauksessa. Aamen.
Kun tuhlaajapoika lähti isän siunauksen luota, -
Isän Sanan luota, -
hän joutui suoraan köyhyyteen. Hän päätyi sikojen sekaan.
Evankeliumi on ilosanoma: -
köyhät tuodaan evankeliumin täyteen siunaukseen.
Ehkä suurin köyhyys, tai ainakin fyysisen köyhyyden vertainen, -
on hengellinen köyhyys.
Sananl. 10:15 (Raamattu kansalle): "...vähävaraisten köyhyys -
on heidän turmionsa."
Mieti sitä hetki. Hengellinen köyhyys on sielun köyhyyttä.
Sitä, ettei tunne Jumalan voimaa. Sielun köyhyys.
Heidän potentiaalinsa tuhoutuu. Toivo tuhoutuu.
Jumalan tarkoitus ja lupaukset heidän elämässään tuhoutuvat.
Mieti tuhoa, joka synnin myötä tulee.
Suurinta köyhyyttä on usein juuri sielun köyhyys.
Jeesus sanoi tulleensa tuomaan ilosanoman köyhille.
Soppakeittiössä on paljon hyviä uutisia köyhille.
Paras uutinen köyhille tuskin on kuitenkaan reittiohjeet soppakeittiöön.
Paras uutinen köyhille on vastaus heidän köyhyyteensä.
Se on vastaus sielun köyhyyteen: evankeliumi.
Evankeliumin täydellinen siunaus -
tuo vastauksia tyhjyyteen ja köyhään sieluun.
Köyhyys itsessään on ollut heidän tuhonsa.
Sisällä heidän toivonsa ja Jumalan antama tulevaisuus on tuhoutunut, -
potentiaali ja ehkä hyvä näkökulmakin on tuhoutunut.
Mitä kaikkea Jumala voikaan siihen tuoda ja siinä tehdä!
Ihanaa! Sananl. 13:23:ssa puhutaan köyhistä (NKJV-käännös): -
"Köyhä saa kesannoltaan runsaan ruuan..."
Se on köyhän viljelemätön maa. Siellä on paljon ruokaa.
"...mutta oikeuden puutteesta se menee hukkaan."
Mieti hengellistä köyhyyttä.
Mieti hengellistä maaperää syvällä ihmisten sielussa, -
mistä Jumala voi tuoda esiin paljon hedelmällisyyttä ja siunausta.
Monesti ihmiset eivät tunne evankeliumin voimaa.
Heidän elämässään on siis puutetta Kristuksen oikeudenmukaisuudesta.
He jatkavat elämää. Olen ollut maissa, joiden maaperä on hedelmällinen.
Maaperä on kaunista, mutta silti siellä on musertavaa köyhyyttä.
Syy on oikeudenmukaisuuden puute tyrannin tai diktaattorin taholta -
tai muuta, mikä pitää ihmisiä kahleissa.
Potentiaali pysyy maassa. Sellaista se on joidenkuiden elämässä.
Heissä on valtavasti potentiaalia.
Täälläkin on paljon niitä, joissa on valtavasti potentiaalia.
Sielusi tuho, köyhä sielu, tarkoittaa sitä, -
että valtaosa siitä, mitä siellä on, pysyy maaperässä.
Avaa sydämesi elämälle ja ihmeellisen evankeliumin voimalle.
Se on Jeesuksen evankeliumin täydellinen siunaus, -
ilosanoma köyhille. Se parantaa särkyneet sydämet, -
vapauttaa kahlitut, avaa sokeiden silmät ja julistaa riemuvuotta, -
jolloin orjat vapautetaan ja velat annetaan anteeksi.
Se on uusi päivä, uusi alku. Se on evankeliumi.
Älä koskaan häpeä evankeliumia.
Miten ihmeellinen manifesti, vaarallinen julistus se onkaan sanoa, -
että elän palvellen Kuningas Jeesusta.
Elän ihmeelliselle evankeliumille. Jeesuksen nimessä, aamen.
Ikuisesti istut korkeuksissa
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Minä uskon Sinuun
Minä uskon, nousit kuolleista
Minä uskon
Että Jeesus Kristus on Herra
Laulakaa tänään "minä uskon".
Minä uskon Sinuun
Minä uskon, nousit kuolleista
Minä uskon
Että Jeesus Kristus on Herra
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskon Isään Jumalaan Uskon Poikaan Kristukseen
Olemmeko unohtaneet intiimin, -
ikuisen keskustelun Luojan -
ja luomakunnan välillä?
Mutta meitä vetää puoleensa kuiskaus, -
jotta kuulisimme -
ja saisimme aistit viritettyä, kun Hän odottaa, -
odottaa, -
odottaa vastaustamme.
Puhu. Minä kuuntelen.
Puhu. Me kuuntelemme.
Kiitos seurasta, kun puhuin kaikkein suurenmoisimmasta manifestista.
Se on vaarallinen julistus, mutta se on ilosanoma.
Sen vaara on sen voimassa muuttaa elämäsi.
Mukavaa viikkoa! Älä koskaan vähättele tai kutista evankeliumia, -
sillä se on Jumalan voima ja se on kaikkia varten. Ole siunattu.
Suomennos: Maija Tuukkanen